

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И РЪКОВОДИТЕЛ НА УПРАВЛЯВАЩИЯ ОРГАН НА**  **ПРСР 2014-2020 Г.**  **Г-Н ГЕОРГИ СЪБЕВ** | **ОДОБРИЛ:** |

**Д О К Л А Д**

**От Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Изменение на Насоките за кандидатстване по процедура чрез подбор на проектни предложения по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от Програмата за развитие на селските райони за периода (ПРСР) за периода 2014 - 2020 г.* |

**УВАЖАЕМИ ГОСПОДИН ЗАМЕСТНИК-МИНИСТЪР,**

В периода от 15 март 2018 г. до 14 юни 2018 г. със Заповед № РД 09-239 от 12.03.2018 г., на ръководителя на Управляващия орган на ПРСР 2014-2020 се проведе процедура за прием на проектни предложения по подмярка 6.1 „Стартова помощ за млади земеделски стопани“ от ПРСР 2014-2020 година. Заповедта е изменена и допълнена със Заповед № РД 09-270 от 26.03.2018 г. за поправка на очевидна фактическа грешка, Заповед № РД 09-211 от 25.02.2020 г., с която е увеличен бюджета по приема и Заповед № РД09-927 от 07.09.2021 г., с която е премахнато изискването бенефициентът да подписва искането за второ плащане и приложените към него документи с квалифициран електронен подпис.

В Министерство на земеделието са постъпили писма от бенефициенти по подмярката във връзка с невъзможността от поддържането на някои от критериите за оценка, по които е било оценено проектното предложение в резултат на пандемията от КОВИД-19, покачващите се цени на основни суровини (горива, енергия, препарати за растителна защита и др.), както и повишаването на минималният месечен размер на осигурителния доход за регистрираните земеделски стопани и тютюнопроизводители. В този контекст е и писмо № 10-779/28.07.2021 г. от Държавен фонд „Земеделие“, съгласно което са предложени промени на разпоредбите от образеца на административен договор за инвестиционни мерки, които не допускат изменение и/или допълнение на договора, което води до несъответствие с критериите за подбор, по които проектното предложение на бенефициента е било оценено. Обосновавайки предложените изменения, ДФ „Земеделие“ е посочил, че по този начин се улеснява изпълнението на сключените административни договори по подмерките. Също така, ДФ „Земеделие“ е изразил становище, че в ситуация, при която се променя броя на точките по критериите за подбор, по които проектното предложение на бенефициента е било оценено, без това да води до получаване на по-малък брой точки от минималния брой на точките за проектни предложения със сключени административни договори по съответната процедура чрез подбор, не се нарушават принципите по чл. 29, ал. 1 от ЗУЗЕСИФ (Загл. изм. - ДВ, бр. 51 от 2022 г., в сила от 01.07.2022 г.)(ЗУСЕФСУ), както и § 70 от Преходни и заключителни разпоредби към ЗИД на ЗУСЕСИФ (Обн. ДВ, бр. 51 от 2022 г.).

Предвид гореизложеното и с цел адаптиране на Условията за изпълнение и договора към предизвикателствата, произтичащи от продължаващата пандемия от КОВИД-19, руското нашествие в Украйна и покачващите се цени е подготвен проект на Заповед за изменение на Заповед № РД 09-239 от 12.03.2018 година.

Проектът на Заповед за изменение на Заповед № РД 09-239 от 12.03.2018 г., изменена и допълнена със Заповед № РД 09-270 от 26.03.2018 г., Заповед № РД 09-211 от 25.02.2020 г. и Заповед № РД09-927 от 07.09.2021 г. на заместник-министъра на земеделието, храните и горите и ръководител на управляващия орган на Програма за развитие на селските райони ПРСР 2014 – 2020 г., с която се променят насоките по процедура чрез подбор № BG06RDNP001-6.001 по подмярка 6.1 „Стартова помощ за млади земеделски стопани“ от ПРСР 2014 - 2020 г., бе публикувана на електронната страница на Министерството на земеделието и в ИСУН2020 за писмени възражения и предложения в съответствие с чл. 26, ал. 4 от ЗУСЕСФСУ.

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26, ал. 1 от ЗУСЕСФСУ предлагам да издадете Заповед за изменение на Заповед № РД 09-239 от 12.03.2018 г., изменена и допълнена със Заповед № РД 09-270 от 26.03.2018 г., Заповед № РД 09-211 от 25.02.2020 г. и Заповед № РД09-927 от 07.09.2021 г. на заместник-министъра на земеделието, храните и горите и ръководител на управляващия орган на Програма за развитие на селските райони ПРСР 2014 – 2020 г., с която се променят насоките по процедура чрез подбор № BG06RDNP001-6.001 по подмярка 6.1 „Стартова помощ за млади земеделски стопани“ от ПРСР 2014 - 2020 година.

